钦定古今图书集成/明伦汇编/氏族典/第602卷 > 《凌迪知万姓统谱》 > 长孙平
## 钦定古今图书集成/明伦汇编/氏族典/第602卷 > 《凌迪知万姓统谱》 > 长孙平

按《隋书长孙平传》：“平字处均，河南洛阳人也。父俭，周
柱国。平美容仪，有器干，颇览书记。仕周，释褐卫王侍
读。宣帝即位，以平为小司寇。高祖龙潜时，与平情好
款洽。开皇三年，拜度支尚书，转工部尚书，名为称职。
遇谴，以尚书检校汴州事。岁馀，除汴州刺史。其后历
许、贝二州，俱有善政。转相州刺史，甚有能名。进位大”
将军，拜太常卿，判吏部尚书事。仁寿中卒，谥曰康。子
师孝，性轻狡好利，数犯法。为渤海郡主簿，恣行贪浊，
一郡苦之。后为王世充所害。